BOSNA I HERCEGOVINA
REPUBLIKA SRPSKA 
OKRUŽNI PRIVREDNI SUD 
U ISTOČNOM SARAJEVU 
Broj: 61 0 St 017858 26 St 
Istočno Sarajevo, 16.09.2026. godine

	Okružni privredni sud u Istočnom Sarajevu, stečajni sudija Minja Mirvić, u stečajnom postupku nad imovinom pravnog lica SO Digital d.o.o., Mladička 75, Istočno Sarajevo, dana 16.09.2026. godine, donio je sljedeće:
 
R J E Š E NJ E

1. Otvara se stečajni postupak nad imovinom pravnog lica SO Digital d.o.o., Mladička 75, Kasindo, Istočna Ilidža, Istočno Sarajevo.
2. Za stečajnog upravnika imenuje se Đokanović Igor, sa liste stečajnih upravnika.
3. Kao vrijeme otvaranja stečajnog postupka utvrđuje se dan 16.09.2026.  godine u 14:00 sati.  
4. Pozivaju se povjerioci stečajnog dužnika da u roku od 30 dana od dana objavljivanja oglasa u Službenom glasniku RS prijave svoja potraživanja sudu uz obavezu prilaganja dokumentacije iz koje proizilazi osnovanost potraživanja (u dva primjerka),  pozivom na broj predmeta 61 0 St 017858 26 St,  shodno članu 169. Zakona o stečaju (Službeni glasnik RS broj 16/16). Uz prijavu povjerioci su dužni priložiti dokaz o uplaćenoj taksi na prijavu potraživanja u iznosu 1% od visine prijavljenog potraživanja, s tim da ista ne može biti manja od 50,00 KM niti veća od 10.000,00 KM, a koja se ima uplatiti na  budžetski račun javnih prihoda Banja Luka br. 5620990000055687, vrsta prihoda 722211, opština 085, budžetska organizacija 1088001. 
5. Pozivaju se povjerioci da u roku od 30 dana od dana objavljivanja oglasa u Službenom Glasniku RS obavijeste stečajnog upravnika o tome koja prava osiguranja potražuju na predmetima imovine stečajnog dužnika i na kojim predmetima se potražuje pravo osiguranja, vrsta i razlog nastanka prava osiguranja, kao i osigurano potraživanje. 
6. Pozivaju se osobe koje imaju obaveze prema stečajnom dužniku da ih bez odgađanja izvršavaju prema stečajnom dužniku.
7. Određuje se upis zabilježbe o otvaranju stečajnog postupka u Registru Okružnog    privrednog suda u Istočnom Sarajevu. 
8. Određuje se ročište za ispitivanje prijava potraživanja za dan UTORAK  15.12.2026. godine u 09:00 sati u zgradi Okružnog privrednog suda u Istočnom Sarajevu, ulica Vojvode Radomira Putnika bb, Istočno Sarajevo. Nakon ispitnog ročišta, ukoliko se steknu zakonski uslovi, odmah će se održati i izvještajno ročište. 
9. Oglas o otvaranju stečajnog postupka objavit će se istog dana kad je i doneseno, odnosno dana  16.09.2026. godine na oglasnoj ploči ovog suda, te će se objaviti i u Službenom glasniku RS, na Internet stranici APIF-a.
10. Rješenje o otvaranju stečajnog postupka dostavit će se nadležnom Tužilaštvu, Službenom glasniku RS, APIF-u, Poreskoj upravi i Upravi za indirektno oporezivanje. 

                                                                                                                   STEČAJNI SUDIJA
	             Minja Mirvić

POUKA O PRAVNOM LIJEKU:
[bookmark: _GoBack]Protiv ovog rješenja može se izjaviti žalba Višem privrednom sudu Republike Srpske u roku od 8 dana  od dana objavljivanja u Sl. Glasniku RS. Žalba se podnosi putem ovog suda. 
